Public procurement notice: Voluntary Ex Ante Transparency Notice
Published: 2018-09-07
Buyer: Forsvarsministeriets Materiel- og Indkøbsstyrelse (FMI)
Country: DK
Contract type: Services
Procedure: Negotiated without a prior call for competition
CPV classification: 72261000: Software support services | 72267000: Software maintenance and repair services
Estimated value: 11000000 DKK

Technical requirements: FMI har behov for fortsat support og vedligeholdelse af det Interaktivt Elektronisk Teknisk Dokumentations System (herefter: IETDS) som Forsvaret anvender. Systemet blev anskaffet i 2007 og håndterer al teknisk dokumentation i Forsvaret, som eksempelvis manualer, tekniske tegninger og reservedelslister.
Support og vedligeholdelse af systemet er nødvendigt for, at holde systemet operativt, og der stilles store krav til tilgængeligheden. Såfremt systemet ikke er funktionsdygtigt vil dette medføre at forsvarets materiel ikke kan vedligeholdes og alle forsvarets fly vil blive groundet.
FMI ønsker at indgå kontrakten om support og vedligeholdelse af IETDS. Efter FMI's vurdering kan disse ydelser kun anskaffes fra Flatirons Danmark A/S på grund af beskyttelse af eksklusive rettigheder, herunder intellektuelle rettigheder. Dette skyldes at Flatirons Danmark A/S besidder rettighederne til kildekoden til IETDS, som er nødvendig for at kunne supportere og vedligeholde systemet. Flatirons Danmark A/S har overfor FMI oplyst, at man ejer alle rettigheder til IETDS, og at der ikke er givet licens til andre økonomiske aktører. Leverandøren har udviklet det IETDS-system som Forsvaret anvender, herunder de særlige moduler, hvorved at udviklingen er beskyttet af ophavsretten. Et udbud af softwaren med henblik på at finde en anden leverandør til at forestå supporten og vedligeholdelsen af systemet vil dermed være et brud på Flatirons Danmarks A/S rettigheder til IETDS. Det er herudover FMI vurdering, at anskaffelse af et helt nyt IETDS-system ville medføre en eksorbitant ekstra udgift på minimum 50 000 000 DKK alene for anskaffelsen og idriftsættelsen af systemet, hvorefter der kommer omkostningen til support og vedligeholdelse af dette system.
FMI vurderer derudover, at der ikke findes et rimeligt alternativt, og at den manglende konkurrence ikke er et resultat af en kunstig indskrænkning af udbudsvilkårene.
FMI vurderer derfor, at betingelserne i Udbudslovens § 80, stk. 3, nr. 3 samt § 80, stk. 4, for at anvende udbud med forhandling uden forudgående offentliggørelse af en udbudsbekendtgørelse, er opfyldt.
FMI agter på denne baggrund at indgå kontrakt med Flatirons Danmark A/S. Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort.
Datoen angivet i bekendtgørelsens pkt. V.2.1) er datoen for beslutningen om at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse, jf. yderligere pkt. VI.4.3).
FMI følger proceduren i Klagenævnslovens § 4 (lovbekendtgørelse nr. 593 af 2.6.2016 om Klagenævnet for Udbud, tilgængelig på www.retsinformation.dk). Kontrakten vil ikke blive indgået før efter udløbet af 10 kalenderdage regnet fra dagen efter den dag, hvor denne bekendtgørelse er offentliggjort, jf. Klagenævnslovens § 4, stk. 1, nr. 2.
I henhold til Klagenævnslovens § 7, stk. 3, skal en klage over, at ordregiveren i strid med udbudsreglerne har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, i tilfælde hvor en ordregiver har fulgt proceduren i § 4, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i den periode på 10 kalenderdage, som er fastsat i § 4, stk. 1, nr. 2. I tilfælde, hvor klagen ikke er indgivet i den nævnte periode, skal klageren tillige angive, hvorvidt der begæres opsættende virkning, jf. § 12, stk. 1.
Klagenævnet for Udbuds egen vejledning om klager er tilgængelig på hjemmesiden angivet i pkt. VI.4.1).


Winner: Flatirons Danmark A/S
Award value: 11000000